పాఠము 12: అబద్ధ బోధకులతో వ్యవహరించుట
A. యేసు అనుచరులుగా అంతర్గత పోరాటములు
1. 2 కొరింథీయులకు 10:3-5 ఈ వచనములలో పౌలు ఏ విధమైన పోరాటమును సూచించుచున్నాడు?
2. రోములోని క్రైస్తవులకు వ్రాసిన తన పత్రికలో ఈ అంతర్గత పోరాటమును పౌలు ఏ విధముగా వివరించెను? రోమీయులకు 7:15-25
3. ప్రతి ఆలోచనను క్రీస్తుకు విధేయతకు లోబడునట్లు చెరపట్టవచ్చుననే వాగ్దానమును గూర్చి మీ స్పందన ఏమిటి?
4. యేసు అనుచరునిగా మీరు అంతర్గత పోరాటమును ఎదుర్కొన్న సమయమును పంచుకొనుడి.
5. 1 కొరింథీయులకు 10:13లో నమోదు చేయబడిన పౌలు సాక్ష్యములో మీకు ఏ ప్రోత్సాహము కనబడుచున్నది?
6. యేసు అనుచరులు అంతర్గత పోరాటములను ఒంటరిగా ఎదుర్కొనరని మనకు జ్ఞాపకము చేయు లేఖనములలోని మరే ఇతర వాగ్దానములు కలవు?
B. యేసు అనుచరులుగా బాహ్య పోరాటములు
1. కొరింథులోని క్రైస్తవులతో తన వ్యవహారములో పౌలు ఎటువంటి బాహ్య పోరాటములను అనుభవించెను?
a. వ్యక్తిగత దాడులు: 2 కొరింథీయులకు 10:10
b. అబద్ధ బోధకులు: 2 కొరింథీయులకు 11:3-4,13-15
2. ఎవరైనా మిమ్మల్ని శారీరకముగా గాని మాటలతో గాని దాడి చేసినప్పుడు సహజమైన మానవ స్పందన ఏమిటి?
3. తన శత్రువులు తనపై మాటలతో దాడి చేసినప్పుడు యేసు ఏ విధముగా స్పందించెను? మార్కు 15:16-20,29-32
4. అబద్ధ బోధకులతో వ్యవహరించుటను గూర్చి యేసు ఏ సలహా ఇచ్చెను? మత్తయి 7:15-20, 24:24-26
5. అబద్ధ బోధకులను ఎదుర్కొనునప్పుడు యేసు ధైర్యముగా మరియు స్పష్టముగా వ్యవహరించిన ఒక సందర్భమును పంచుకొనుడి. మత్తయి 23:27-33, యోహాను 2:13-17, మొదలైనవి.
6. యేసు ఒక అబద్ధ బోధకుని ప్రేమతో ఎదుర్కొని, పశ్చాత్తాపపడుటకు అతనికి అవకాశం ఇచ్చిన ఒక సందర్భమును పంచుకొనుడి.
7. అబద్ధ బోధకులతో వ్యవహరించుటను గూర్చి పౌలు ఏ సలహా ఇచ్చెను? 1 తిమోతికి 6:3-5
8. అబద్ధ బోధకులను ఎప్పుడు పట్టించుకోకూడదో, ఎప్పుడు వారిమీద ధైర్యముగా మాట్లాడవలెనో మనము ఏ విధముగా తెలిసికొనగలము?
C. ప్రభువులో మన బలమును కనుగొనుట
1. మన పోరాటములు అంతర్గతమైనవైనా బాహ్యమైనవైనా, మన బలమును విజయమును ప్రభువైన యేసుక్రీస్తులో కనుగొనగలమని లేఖనములలోని ఏ వాగ్దానములు మనకు జ్ఞాపకము చేయుచున్నవి? ఎఫెసీయులకు 6:10-12, మొదలైనవి.
2. 2 కొరింథీయులకు 11:24-27లో నమోదు చేయబడిన పౌలు సాక్ష్యము నుండి మనము ఏ పాఠమును నేర్చుకొనగలము?
3. ప్రభువునందు సంపూర్ణముగా విశ్వసించవలసిన తన అవసరమును పౌలుకు నిరంతరము జ్ఞాపకము చేసిన ఏ శోధన ఉండెను? 2 కొరింథీయులకు 12:7-10
4. యేసు అనుచరునిగా మీ ప్రయాణములో, దినదినము ప్రభువులో మీ బలమును కనుగొనవలసిన మీ అవసరమును మీకు జ్ఞాపకము చేసిన అనుభవములు ఏవి?
5. మీరు ప్రభువులో బలమును కనుగొన్న ఒక సమయమును పంచుకొనుడి.
